Mattia De Sciglio

Mattia De Sciglio (lindur më 20 tetor 1992) është një futbollist profesionist italian i cili luan si mbrojtës i djathtë për klubin italian Empoli, në huazim nga Juventus, dhe kombëtaren italiane.

De Sciglio bëri debutimin e tij si profesionist me Milanin në vitin 2011 pasi shpenzoi disa vite në akademi. Ai më pas u bë titullar i rregullt në formacion, duke luajtur në të dy krahët e mbrojtjes. Me Milanin, ai fitoi dy Superkupa Italie. Në vitin 2017, De Sciglio u transferua te Juventusi, duke fituar kampionatin dhe kupën në sezonin e tij të parë. Pas kësaj, ai fitoi edhe dy kampionate të tjera si dhe një superkupë.

Në nivel ndërkombëtar, De Sciglio bëri debutimin e tij me ekipin e parë të Italisë në mars 2013. Ai ka qënë pjesë e ekipit që ka luajtur në FIFA Kupën e Konfederatave 2013, FIFA Kupën e Botës 2014 si dhe UEFA Euro 2016.

Karriera me klube
Milan
De Sciglio lindi në Milano dhe filloi të luante futboll si fëmijë në qendrën rekreative të famullisë Santa Chiara e San Francesco në komunën e Rozzanos. Në vitin 2001, ai u bë pjesë e klubit amator lokal Cimiano.

Në vitin 2002, De Sciglio u bë pjesë e akademisë së Milanit, me të cilën shpenzoi nëntë sezone. Në vitin 2009, ai ishte pjesë e ekipit nën-19 që fitoi Coppa Italia Primavera, e cila ishte suksesi i parë i ekipit në këtë kompeticion pas 25 vitesh.

De Sciglio u bë pjesë e ekipit të parë gjatë sezonit 2011–12, duke u vendosur në dispozicionin e trajnerit Massimiliano Allegri. Debutimi i tij si profesionist erdhi më 28 shtator 2011 në fitoren 2–0 kundër Viktoria Plzeň në fazën e grupeve të UEFA Ligës së Kampioneve. Ai luajti ndeshjen e parë si titullar kundër të njëjtit ekip më 6 dhjetor; Milan barazoi 2–2. Katër muaj më vonë, më 10 prill, De Sciglio bëri debutimin e tij në Serie A duke luajtur si titullar në fitoren 1–0 kundër Chievos. Më 6 maj, ai luajti për herë të parë në Derby della Madonnina kundër Interit, duke zëvëndësuar të dëmtuarin Daniele Bonera në pjesën e parë me Milanin që u mposht 4–2.

parapamje|majtas|130px|De Sciglio në aksion me Milanin.
De Sciglio mori fanellën me numrin 2 para nisjes së sezonit 2012–13, të cilën ai e quajti "shumë të rëndësishëm", pasi më parë është mbajtur nga futbollistë si Mauro Tassotti dhe Cafu. Ai e fitoi vendin e titullarit gjatë këtij sezoni, duke regjistruar 33 ndeshje dhe 3 asiste në të gjitha kompedicionet.

De Sciglio pësoi disa dëmtime gjatë sezonit 2013–14, duke bërë që ai të luante vetëm 21 ndeshje në të gjitha kompedicionet. Më 18 maj 2014, mori kartonin e kuq të të parë në karrierë në një ndeshje kundër Sassuolos. Problemet e tij fizike vazhduan edhe gjatë sezonit 2014–15, ku ai luajti vetëm në 18 ndeshje. Ai gjithashtu u përball me konkurrencën e Ignazio Abates për një vend të formacionin titullar. Më 3 maj 2015, De Sciglio u përjashtua me karton të kuq në minutën e parë të ndeshjes kundër Napolit në transfertë, duke shkaktuar penallti pas një ndërhyrje të gabuar brënda zones. Pavarësisht se penalltia u prit nga Diego López, Milan u mposht 3–0.

De Sciglio e rifitoi vendin e titullarit në sezonin 2015–16 nën drejtimin e trajnerit Siniša Mihajlović. Më 6 mars 2016, ai luajti ndeshjen e tij të 100të me klubin duke mbajtur shiritin e kapitenit në humbjen 2–0 kundër Sassuolos. Gjatë verës së vitit 2016, media raportoi se Milan refuzoi një ofertë 15 milion € të Napolit për kartonin e lojtarit.

De Sciglio filloi të luante rregullisht si mbrojtës i majtë nën drejtimin e trajnerit të ri Vincenzo Montella. Më 23 dhjetor, ai fitoi Superkupën Italiane të dytë në karrierë pasi Milani mposhti 4–3 me penallti Juventusin; ai e nisi ndeshjen si titullar.

Juventus
parapamje|De Sciglio (majtas) me Juventusin në vitin 2021.
Më 12 korrik 2017, Juventus pagoi 12 milion € për kartonin e De Sciglios, i cili firmosi një kontratë deri në vitin 2022. Ai debutoi me klubin më 13 gusht në humbjen 3–2 kundër Lazios në Superkupën Italiane, duke u aktivizuar si zëvëndësues. Më 26 nëntor, De Sciglio shënoi golin e parë në karrierë në fitoren 3–0 kundër Crotones. Pasi kishte pasur vështirësi të tregonte aftësitë e tij në sezonet e fundit te Milani për shkak të dëmtimeve, De Sciglio u përmirësua ndjeshëm në sezonin e tij të parë në Torino, duke fituar lëvdadat e medias për performancat e tij në mbrojtje.

De Sciglio humbi pjesën e parë të sezonit 2018–19 pasi pësoi një dëmtim gjatë fazës para-sezonale. Ai u rikthye në aksion më 27 tetor në suksesin 2–1 kundër Empolit në kampionat. Ai vazhdoi të vuante me dëmtimet edhe në sezonin e ardhshëm, duke zhvilluar vetëm 13 paraqitje në të gjitha kompedicionet.

Më 5 tetor 2020, De Sciglio u huazua te klubi francez Lyon për një sezon. Ai bëri debutimin e tij në Ligue 1 më 18 tetor në fitoren 3–2 në transfertë kundër Strasbourg, duke hyrë si zëvëndësues në minutën e 72të. De Sciglio zhvilloi 33 paraqitje gjatë sezonit të tij të vetëm në Francë.

Ai u rikthye te Juventusi gjatë verës së vitit 2021, duke u bashkuar me Massimiliano Allegrin, ish trajnerin e tij te Milani. Në sezonin e tij të parë pas rikthimit, De Sciglio nuk gjeti shumë hapësira në formacion, duke pasur edhe disa probleme fizike. Megjjthatë, më 9 janar 2022, ai shënoi golin e dytë në karrierë në fitoren 4–3 kundër Romës në kampionat.

Në maj 2023, De Sciglio iu nënshtrua një operacioni për të rindërtuar ligamentin e kryqëzuar të përparmë të gjurit të tij të djathtë. Pas gati një viti jashtë, ai u rikthye në aksion më 30 mars 2024 duke luajtur si titullar në humbjen 1–0 kundër Lazios. Kjo ishte ndeshja e tij e vetme për sezonin 2023–24. Pas largimit të Allegrit dhe mbërritjes së Thiago Mottës, De Sciglio nuk u përzgjodh më në ekip.

Karriera ndërkombëtare
parapamje|majtas|De Sciglio duke luajtur në ndeshjen kualifikuese të Euro 2016 kundër Azerbajxhanit, tetor 2015.
De Sciglio luajti tetë ndeshje me ekipin nën-19, përfshirë dy në kualifikueset e UEFA Kampionatit Evropian nën-19 2011. Pas kësaj, ai luajti pesë ndeshje me ekipin nën-20. Më 25 prill 2012, De Sciglio debutoi me ekipin nën-21 në fitoren 4–1 në miqësoren kundër Skocisë, duke u aktivizuar si zëvëndësues në pjesën e dytë. Ai më pas luajti edhe katër ndeshje të tjera me këtë grupmoshë, të gjitha në vitin 2012.

Në gusht 2012, De Sciglio u thirr për herë të parë në kombëtaren e parë nga trajneri Cesare Prandelli për ndeshjen miqësore kundër Anglisë. Megjithatë, ai nuk luajti në këtë ndeshje të cilën Italia e humbi 2–1. Debutimi i tij erdhi më 21 mars 2013 në barazimin 2–2 kundër Brazilit në një tjetër ndeshje miqësore.

Gjatë FIFA Kupës së Konfederatave 2013, De Sciglio luajti në katër nga pesë ndeshjet e Italisë. Ekipi fitoi medaljen e bronzit pasi mposhti Uruguajin 3–2 me penallti; De Sciglio gaboi në penalltinë e tij.

Në maj 2014, De Sciglio ishte një nga 23 lojtarët e thirrur nga Prandelli për të luajtur në FIFA Kupën e Botës 2014 në Brazil. Debutimi i tij në turnament erdhi në humbjen 1–0 kundër Uruguajit në ndeshjen e fundit të grupit, duke i shkaktuar Italisë një eliminim të hershëm nga turnamenti.

Më 31 maj 2016, De Sciglio u emërua në listën me 23 lojtarë nga trajneri Antonio Conte për UEFA Euro 2016. Ai luajti ndeshjen e parë në këtë kompeticion në ndeshjen e fundit të Italisë në grup kundër Republikës së Irlandës. Ai u dallua për performancën e tij në këtë ndeshje si dhe në fitoren 2–0 kundër Spanjës në raundin e 16-tave.

Më 3 korrik, ai luajti si titullar në ndeshjen çerek-finale kundër Gjermanisë; pasi koha e rregullt dhe shtesa u mbyllën në barazim 1–1, Italia u eliminua 6–5 me penallti, me De Sciglion i cili këtë herë e shënoi penalltinë e tij.

Profili i lojtarit
djathtas|parapamje|De Sciglio në aksion në një ndeshje miqësore kundër Real Madridit.
De Sciglio është një mbrojtës i cili zakonisht luan në krahun e djathtë por mund të zhvendoset edhe në majtë, kjo falë aftësisë së tij për të luajtur me të dyja këmbët. Në disa raste të rralla, ai është aktivizuar si mesfushor dhe si qëndër-mbrojtës, një pozicion të cilën ai e ka luajtur kur ishte pjesë e akademisë së Milanit. Ish lojtari i Milanit, Alberigo Evani, i cili ishte trajneri i tij në sezonin 2007–08, e përshkroi De Sciglion si një "lojtar të shkathët, të shpejtë dhe me teknikë."

Performancat e tij të mira si dhe forma e mirë që shfaqi në fillimet e karrierës bëri që media ta krahasonte De Sciglion si dhe Davide Santon, një tjetër mbrojtës krahu i talentuar, me legjendën Paolo Maldini, duke i cilësuar si pasuesit e tij. De Sciglio gjithashtu është krahasuar me ish mbrojtësin e djathtë të Milanit, Mauro Tassotti, i cili vetë deklaroi se De Sciglio i kujtonte veten falë atleticizmit dhe staminës.

De Sciglio gjithashtu është vlerësuar nga trajnerët e tij për pjekurinë, qetësinë si dhe aftësitë në mbrojtje. Në mbrojtje, ai është dalluar për vendimarrjen e saktë në kryerjen e ndërhyrjeve, pozicionimin si dhe inteligjencën taktike. Pavarësisht aftësive si futbollist, karriera e De Sciglios është kushtëzuar në disa raste nga dëmtime të rënda, të cilat e kanë mbajtur jashtë fushe për periudha të gjata.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaMilan2011–12Serie A30002000502012–13Serie A2701050—3302013–14Serie A1602030—2102014–15Serie A17010——1802015–16Serie A22070——2902016–17Serie A25010—10270Gjithsej1100120100101330Juventus2017–18Serie A1211060102012018–19Serie A2202040002802019–20Serie A901020101302020–21Serie A10000000102021–22Serie A2014040102912022–23Serie A1702060—2502023–24Serie A1000——10Gjithsej822100220301172Lyon (huazim)2020–21Ligue 129040——330Gjithsej karriera2212260320402832

Kombëtarja
Burimi: 

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaItalia201380201480201560201680201710201860201920202000202100202210Gjithsej400

Trofe
Klube
Milan
Supercoppa Italiana: 2011, 2016

Juventus
Serie A: 2017–18, 2018–19, 2019–20
Coppa Italia: 2017–18, 2023–24
Supercoppa Italiana: 2018

Kombëtarja
Italia
FIFA Kupa e Konfederatave vendi i tretë: 2013

Personale
Ekipi i Vitit i Serie A: 2012–13

Referime

Lidhje të jashtme

Mattia De Sciglio te Soccerbase
Profili te uebfaqja zyrtare e Juventusit
Mattia De Sciglio – Rekordi në kompeticionet e UEFAs

Kategoria:Lindje 1992
Kategoria:Njerëz që jetojnë
Kategoria:Futbollistë italianë
Kategoria:Futbollistë në kombëtaren italiane
Kategoria:Futbollistë në A.C. Milan
Kategoria:Futbollistë në Juventus F.C.
Kategoria:Futbollistë në Olympique Lyonnais
Kategoria:Futbollistë në Empoli F.C.
Kategoria:Futbollistë në Serie A
Kategoria:Futbollistë në Ligue 1
Kategoria:Futbollistë në 2014 FIFA Kupën e Botës
Kategoria:Futbollistë në UEFA Euro 2016